Τρεις άνθρωποι σκοτώθηκαν στη νοτιοανατολική Τουρκία, όταν ξέσπασε συμπλοκή μεταξύ μελών του κυβερνώντος κόμματος Δικαιοσύνης και Ανάπτυξης (AKP) και ντόπιων καταστηματαρχών, όπως ανέφεραν πηγές των υπηρεσιών ασφαλείας.

Ο Ιμπραήμ Χαλίλ Γιλντίζ, βουλευτής του AKP, πραγματοποιούσε προεκλογική περιοδεία στα καταστήματα της περιοχής του Σουρούτς, στην επαρχία Σανλιούρφα, όταν ξέσπασε ένας καυγάς μεταξύ προσώπων που τον συνόδευαν και των ντόπιων εμπόρων.

Στην ανταλλαγή πυρών που ακολούθησε, σκοτώθηκαν ο αδελφός του βουλευτή και δύο πρόσωπα από την αντίπαλη πλευρά. Άλλοι τρεις άνθρωποι τραυματίστηκαν και έχουν μεταφερθεί σε νοσοκομεία.

Οι δυνάμεις ασφαλείας έχουν συλλάβει περίπου 10 υπόπτους.

Πηγή: ΑΠΕ-ΜΠΕ